บันทึกรายงานการประชุม
สภาเทศบาลตำบลหนองพ้อ  สมัยสามัญ  สมัยที่ 4 ประจำปี  2553 (ครั้งที่1)
วันที่ 29  พฤศจิกายน  2553  เวลา  09.30น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายสุชาติ เทพโนรา
	ประธานสภาเทศบาลฯ
	สุชาติ  เทพโนรา
	

	2
	นายพริ้ม  จอนนุ้ย
	สมาชิกสภาเขต 1
	พริ้ม  จอนนุ้ย
	

	3
	นายอาธร  รานวล
	สมาชิกสภาเขต 1
	อาธร  รานวล
	

	4
	นายนิยม  แก้วชูแสง
	สมาชิกสภาเขต 1
	นิยม  แก้วชูแสง
	

	5
	นายวีรวัฒน์  คงพรม
	สมาชิกสภาเขต 2
	วีรวัฒน์  คงพรม
	

	6
	นายปรีชา  ชาญเมธี
	สมาชิกสภาเขต 2
	ปรีชา  ชาญเมธี
	

	7
	นายสมพงศ์  ศรีเงิน
	สมาชิกสภาเขต 1
	สมพงศ์  ศรีเงิน
	

	8
	นายศุภชัย  ชูเนียม
	รองประธานสภาฯ
	ศุภชัย  ชูเนียม
	

	9
	นายสุพัฒน์  หนูจีนเส้ง
	สมาชิกสภาเขต 1
	สุพัฒน์  หนูจีนเส้ง
	

	10
	นายธงชัย  เพชรมั่ง
	สมาชิกสภาเขต 1
	ธงชัย  เพชรมั่ง
	

	11
	นายแวก  คงเมฆ
	สมาชิกสภาเขต 2
	แวก  คงเมฆ
	

	12
	นายอำพล  นิ่มชะนา
	สมาชิกสภาเขต 2
	อำพล  นิ่มชะนา
	

	13
	นายสมหมาย  ทองขาว
	เลขานุการฯ
	สมหมาย  ทองขาว
	



ผู้ไม่มาประชุม
	-	
ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายพิทักษ์  พวงมณี
	นายกเทศมนตรีตำบลหนองพ้อ
	พิทักษ์  พวงมณี
	

	2
	นายศุภชัย  รักปาน
	รองนายกเทศมนตรีตำบลหนองพ้อ
	ศุภชัย  รักปาน
	

	3
	นายศุภชัย  รักปาน
	เลขานุการนายก
	ศุภชัย  รักปาน
	

	4
	นายพิณ  ดำแก้ว
	ที่ปรึกษานายก
	พิณ  ดำแก้ว
	

	5
	นายคล้อย  สุขรุ่ง
	รองนายกเทศมนตรีตำบลหนองพ้อ
	คล้อย  สุขรุ่ง
	

	6
	ดต.ภมร  เดชสงค์
	สายตรวจควนพลี
	ภมร  เดชสงค์
	


เริ่มประชุมเวลา  09.30 น.
			เลขานุการสภาเทศบาล ได้ตรวจสอบจำนวนสมาชิกสภาเทศบาลที่มาประชุมครบองค์ประชุม เรียนเชิญ คุณสุชาติ  เทพโนรา ประธานสภาเทศบาลตำบลหนองพ้อ เป็นประธานที่ประชุม
ประธานสภาฯ	กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 4 ครั้งที่ 1ประจำปี พ.ศ. 2553 และดำเนินการประชุมตามระเบียบวาระการประชุม  ดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภาฯ	สำหรับในวันนี้ มีเรื่องที่จะแจ้งให้ที่ประชุมทราบจำนวน 2 เรื่อง
	เรื่องที่ 1 เรื่องการจัดแสดงวัฒนธรรมพื้นบ้าน ร้อยดวงใจ ถวายพระพร ซึงเป็นโครงการของกระทรวงวัฒนธรรมที่ได้จัดการแสดงพื้นบ้าน ในวันที่ 30 พฤศจิกายน 2553 ถึงวันที่ 2 ธันวาคม 2553 เพื่อเป็นการเฉลิมพระเกียรติพระบาทสมเด็จพระเจ้าอยู่หัว ซึ่งในงานมีการแสดงกิจกรรมทั้งวัน ณ บริเวณหน้าศาลากลางจังหวัดพัทลุง จึงขอแจ้งให้ท่านสมาชิกสภาเทศบาลทุกท่านได้ทราบและได้เข้าร่วมชม
	เรื่องที่ 2 เรื่องการจัดงานวัน 5 ธันวามหาราช ของอำเภอควนขนุน ซึ่งกำหนดจัดงานในวันที่ 5 ธันวาคม พ.ศ. 2553 ณ ศาลาประชาคมอำเภอควนขนุน จึงขอเชิญสมาชิกสภาเทศบาลทุกท่านเข้าร่วม เริ่มตั้งแต่ เวลา 08.00 น.เป็นต้นไป
ระเบียบวาระที่ 2	เรื่องรับรองรายงานการประชุมสภาเทศบาลตำบลหนองพ้อสมัยวิสามัญ สมัยที่ 4 ประจำปี พ.ศ.2553 (ครั้งที่ 1)  เมื่อวันที่  13 กันยายน 2553 และ ครั้งที่ 2 เมื่อวันที่ 14 กันยายน 2553
ประธานสภาฯ	ขอเชิญท่านสมาชิกสภาเทศบาลตำบลหนองพ้อทุกท่านได้ตรวจสอบรายงานการประชุมทั้งสองครั้งตามที่ได้จัดส่งให้ท่านแล้ว หากท่านใดมีความประสงค์จะแก้ไขก็ขอเชิญครับ
ที่ประชุม	ไม่มีการแก้ไข
ประธานสภาฯ	หากไม่มีท่านใดขอแก้ไข  ผมถือว่าที่ประชุมรับรองรายงานการประชุม
ระเบียบวาระที่ 3		ญัตติเพื่อพิจารณา
ประธานสภาฯ	ในวันนี้มีญัตติเพื่อพิจารณา จำนวน 2 ญัตติ ซึ่งเสนอโดยท่านนายกเทศมนตรี ดังนี้
		ญัตติที่ 1 ญัตติขออนุมัติใช้จ่ายเงินสะสมประจำปีงบประมาณ พ.ศ. 2554
		ญัตติที่ 2 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2554
	สำหรับรายละเอียดขอเชิญท่านนายกเทศมนตรีได้เสนอญัตติ ขอเชิญครับ
นายกเทศมนตรี	กราบเรียนท่านประธานสภา สมาชิกสภาเทศบาลตำบลหนองพ้อ แขกผู้มีเกียรติทุกท่าน ผมขอเสนอญัตติขออนุมัติใช้จ่ายเงินสะสมประจำปีงบประมาณ พ.ศ.2554 ด้วยเทศบาลตำบลหนองพ้อ มีความประสงค์จะใช้จ่ายเงินสะสม เพื่อแก้ไขปัญหาความเดือดร้อนของประชาชนที่ได้รับความเดือดร้อนจากการเกิดวาตภัยและอุทกภัย โดยมีหลักการและเหตุผลดังนี้
					หลักการ
	ขออนุมัติใช้เงินสะสม ประจำปีงบประมาณ พ.ศ.2554 ดังนี้
· เพื่อจ่ายในการจัดซื้อกระเบื้องมุงหลังคา , สังกะสี และอุปกรณ์ตามรายละเอียดดังต่อไปนี้
· กระเบื้องมุงหลังคา ลอนคู่ ขนาด 0.5 x 1.20 เมตร	จำนวน  5,300 แผ่น
· กระเบื้องมุงหลังคา ลอนคู่ ขนาด 0.5 x 1.50 เมตร	จำนวน  1,300 แผ่น
· กระเบื้องลอนเล็ก 0.5 x 1.20 เมตร			จำนวน  400   แผ่น
· กระเบื้องลอนเล็ก 0.5 x 1.50 เมตร			จำนวน  100   แผ่น
· ครอบสันซ้าย – ขวา					จำนวน   320  แผ่น
· ครอบโค้ง						จำนวน  20     แผ่น
· ครอบ  15 องศา					จำนวน  250   แผ่น
· ครอบ  20 องศา					จำนวน  600   แผ่น
· ครอบลอนเล็ก					จำนวน  30    แผ่น
· ปิดมุม						จำนวน   1    แผ่น
· ครอบข้าง						จำนวน   1    แผ่น
· สังกะสี						จำนวน  300  แผ่น
· ตะขอยึดกระเบื้อง					จำนวน 14,200  อัน
เป็นเงินทั้งสิ้น 500,000 บาท


เหตุผล

		เพื่อบรรเทาความเดือนร้อนของประชาชนที่ประสบกับวาตภัย ซึ่งเป็นเหตุให้ต้นไม้ล้มทับบ้านเรือน และพายุได้พัดพาหลังคาจนทำให้น้ำเข้าในบ้าน ประกอบกับในช่วงหลังได้มีฝนตกอย่างต่อเนื่องเป็นเวลาหลายวันซึ่งทำให้ประชาชนได้รับความเดือดร้อนอย่างมาก ประกอบกับสภาพจิตใจของประชาชนอยู่ในอาการหวาดผวามีความกลัว เทศบาลจึงต้องขออนุมัติใช้จ่ายเงินสะสมในครั้งนี้ประกอบกับเทศบาลได้ใช้จ่ายเงินสำรองจ่ายในการแก้ไขปัญหาให้กับประชาชน จนมีจำนวนเงินไม่เพียงพอกับการใช้จ่าย และเพื่อให้เป็นไปตามระเบียบกระทรวงมหาดไทย  ว่าด้วยการรับเงิน การเบิกจ่ายเงิน การฝากเงิน การเก็บรักษา และการตรวจเงินขององค์กรปกครองส่วนท้องถิ่น  พ.ศ. 2547
		จึงเรียนมาเพื่อโปรดเสนอสภาเทศบาลตำบลหนองพ้อ  พิจารณาอนุมัติต่อไป  และกระผมขอนำเรียนชี้แจงเพิ่มเติมว่าในวันที่ 1 พฤศจิกายน พ.ศ. 2553 เวลาประมาณ 16.30 น. เทศบาลได้รับแจ้งจากประชาชนว่ามีต้นไม้ล้มทับสายไฟฟ้า และขีดขวางถนนในพื้นที่ หมู่ 2 ผมพร้อมด้วยสมาชิก อปพร. ที่เทศบาลได้มีคำสั่งแต่งตั้งให้ระวังภัย ได้ออกไปปฏิบัติงานในพื้นที่หมู่ที่ 2 จนกระทั่งเวลาประมาณ 22.00 น. ได้เกิดพายุพัดถล่มทำให้ต้นไม้ล้มทุกหมู่บ้าน เกิดสภาวะน้ำท่วมฉับพลันผมและทีมงานได้ ร่วมกันปฏิบัติงานทั้งคืนตลอด จนเมื่อตอนเช้า ได้พบว่า ประชาชนทุกหมู่บ้านได้รับความเดือดร้อนอย่างหนัก จึงได้มอบหมาย เจ้าหน้าที่ของเทศบาลและสมาชิกสภาเทศบาล ออกตรวจสอบและให้ความช่วยเหลือประชาชนอย่างเร่งด่วน  จึงได้เสนอญัตติในครั้งนี้เพื่อสภาเทศบาลตำบลหนองพ้อพิจารณา ขอขอบคุณครับ
ประธานสภาฯ	ตามที่ท่านนายกเทศมนตรี ได้เสนอญัตติขออนุมัติใช้จ่ายเงินสะสมประจำปีงบประมาณ พ.ศ.2554 ในครั้งนี้ ก็เพื่อแก้ไขปัญหาความเดือดร้อนของประชาชน ในพื้นที่ที่ได้รับผลกระทบจากภัยธรรมชาติ  ดังนั้นญัตติที่ท่านนายกฯได้เสนอ ท่านสมาชิกสภาเทศบาลท่านใดมีความประสงค์จะอภิปราย ก็ขอเชิญครับ
ที่ประชุม	ไม่มีการอภิปราย
ประธานสภาฯ	ท่านสมาชิกสภาเทศบาล ท่านใดมีความประสงค์จะอภิปรายไหมครับ หากไม่มีผมขอมติที่ประชุม ท่านสมาชิกสภาท่านใดอนุมัติให้เทศบาลใช้จ่ายเงินสะสมตามที่ท่านนายกเทศมนตรีเสนอโปรดยกมือครับ
มติที่ประชุม	อนุมัติ 11 เสียง
ประธานสภาฯ	ท่านสมาชิกสภาเทศบาลท่านใดไม่อนุมัติให้เทศบาลใช้จ่ายเงินสะสมตามที่ท่านนายกเทศมนตรีเสนอโปรดยกมือครับ
มติที่ประชุม	-
ประธานสภาฯ	กระผมขอออกเสียงในฐานะสมาชิกสภาเทศบาล ผมของดออกเสียง ขอเชิญเลขาฯ แจ้งมติต่อที่ประชุม
เลขานุการฯ	ตามที่ท่านนายกเทศมนตรี ได้เสนอญัตติขออนุมัติใช้จ่ายเงินสะสมประจำปีงบประมาณ พ.ศ.2554 ที่ประชุมสภาเทศบาลตำบลหนองพ้อได้มีมติดังนี้
		อนุมัติ		11 เสียง
		ไม่อนุมัติ	-  เสียง
		งดออกเสียง	1  เสียง คือ ประธานสภาฯ
ประธานสภาฯ	ขอขอบคุณท่านเลขาฯ ต่อไปขอเชิญท่านนายกเทศมนตรีได้เสนอญัตติ ขออนุมัติโอนเงินงบประมาณรายจ่ายประจำปีงบประมาณพ.ศ.2554 ขอเชิญครับ
นายกเทศมนตรี	กราบเรียนท่านประธาน สมาชิกสภาเทศบาลทุกท่านด้วยเทศบาลตำบลหนองพ้อ มีความจำเป็นต้องขออนุมัติโอนเงินงบประมาณประจำปีงบประมาณ พ.ศ.2554 โดยมีหลักการและเหตุผลดังนี้
					หลักการ
		ขออนุมัติโอนเงินงบประมาณรายจ่ายประจำปีงบประมาณ พ.ศ.2554 เป็นเงินจำนวน 21,000 บาท เพื่อจ่ายเป็นค่าจ้างเหมาซ่อม/เปลี่ยนหลังคาศูนย์พัฒนาเด็กเล็กบ้านดอนนูด หมู่ที่ 2 ตำบลควนขนุน อำเภอควนขนุน จังหวัดพัทลุง โดยมีรายละเอียดดังนี้ รางน้ำสังกะสีแผ่นเรียบเบอร์ 24 ท้องรางขนาด 20 ซม. ขอบราง24 x 11 ซม.ยาว 14.40 ม. จำนวน 2 ชุด พร้อมท่อสังกะสีเบอร์ 24 ขนาด 6 นิ้ว ยาว 10.50 ม. 
		

เหตุผล
		ด้วยเทศบาลตำบลหนองพ้อ ได้รับแจ้งจาก นางสาวจินต์จุฑา  ทองอินแก้ว รักษาการหัวหน้าศูนย์พัฒนาเด็กเล็กบ้านดอนนูด  สังกัดเทศบาลตำบลหนองพ้อ ว่าเด็กในศูนย์พัฒนาเด็กเล็กบ้านดอนนูดและบุคลากรของศูนย์ฯ ได้รับความเดือดร้อนอย่างหนัก เนื่องจากช่วงนี้ (เดือนกันยายน – กุมภาพันธ์) เป็นช่วงฤดูฝนเมื่อฝนตกลงมาเล็กน้อยรางรับน้ำฝนจะรั่วประมาณ 5 จุด แต่ถ้าหากฝนตกหนัก รางรับน้ำฝนจะรั่วและน้ำล้นอย่างหนัก  จนทำให้น้ำท่วมบริเวณห้องรับประทานอาหาร  นอกจากนั้นน้ำยังไหลไปถูกสายไฟ ทำให้ไฟฟ้าลัดวงจร  ซึ่งภาวะเหล่านี้จะทำให้เกิดอันตรายต่อเด็กและบุคลากรในศูนย์พัฒนาเด็กเล็กบ้านดอนนูดและส่งผลกระทบต่อการจัดการเรียนการสอน  นอกจากนี้แล้วยังส่งผลให้เกิดความเสียหายแก่ราชการอย่างมากหากมีอันตรายเกิดขึ้น ดังนั้น  เพื่อความสะดวก ความปลอดภัยของเด็กเล็กและบุคลากรของศูนย์ฯ  และเพื่อป้องกันไม่ให้เกิดความเสียหายต่อราชการ  จึงจำเป็นต้องดำเนินการซ่อม/เปลี่ยนหลังคาศูนย์พัฒนาเด็กเล็กบ้านดอนนูดโดยมีรายละเอียดดังนี้ รางน้ำสังกะสีแผ่นเรียบเบอร์ 24 ท้องรางขนาด 20 ซม. ขอบราง 24 x 11 ซม.ยาว 14.40 ม.จำนวน 2 ชุดพร้อมท่อสังกะสีเบอร์ 24 ขนาด 6 นิ้ว ยาว 10.50 ม. เป็นเงิน  21,000 บาท เพื่อแก้ไขปัญหาความเดือดร้อนให้เด็กเล็กและบุคลากรภายในศูนย์พัฒนาเด็กเล็กบ้านดอนนูดต่อไป
	จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อ  เพื่อพิจารณาอนุมัติต่อไป  ขอบคุณครับ
ประธานสภาฯ	ท่านสมาชิกสภาเทศบาลท่านใด  มีความประสงค์จะอภิปรายหรือสอบถาม ก็ขอเชิญครับ
ที่ประชุม	ไม่มีการอภิปราย
ประธานสภาฯ	ท่านสมาชิกสภาเทศบาลท่านใด  มีความประสงค์จะอภิปรายหรือไม่  หากไม่มีผมขอมติที่ประชุม  ท่านสมาชิกสภาเทศบาลท่านใดอนุมัติให้เทศบาลโอนเงินงบประมาณรายจ่ายประจำปีงบประมาณ พ.ศ. 2554 ตามที่ท่านนายกเทศมนตรีเสนอโปรดยกมือครับ
มติที่ประชุม	อนุมัติ  11 เสียง
ประธานสภาฯ	ท่านสมาชิกสภาเทศบาลท่านใดไม่อนุมัติให้เทศบาลโอนเงินงบประมาณรายจ่ายประจำปีงบประมาณ พ.ศ.2554  ตามท่านนายกเทศมนตรีเสนอโปรดยกมือครับ
มติที่ประชุม	-
ประธานสภาฯ	กระผมขอออกเสียงในนามสมาชิกสภาเทศบาล  กระผมของดการออกเสียง  ขอเชิญท่านเลขาฯ แจ้งมติต่อที่ประชุม
เลขานุการฯ	ตามที่ท่านนายกเทศมนตรี ได้เสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2554 ที่ประชุมสภาเทศบาลตำบลหนองพ้อได้มีมติดังนี้
		อนุมัติ		11 เสียง
		ไม่อนุมัติ	-  เสียง
		งดออกเสียง	1  เสียง คือ ประธานสภาฯ
ระเบียบวาระที่ 4	เรื่องอื่นๆ (ถ้ามี)
ประธานสภาฯ	สำหรับเรื่องอื่นๆในวันนี้ไม่มี แต่กระผมขอเปิดโอกาสให้ท่านสมาชิกสภาเทศบาลได้อภิปรายหรือสอบถามฝ่ายบริหาร  ขอเชิญครับ
นายปรีชา  ชาญเมธี	กราบเรียนท่านประธานสภาฯ  กระผมนายปรีชา  ชาญเมธี  สมาชิกสภาเทศบาล เขต 2 กระผมขอฝากเรื่องไฟฟ้าสาธารณะ  ขอความกรุณาช่วยซ่อมแซมเพราะในปัจจุบันไฟฟ้าดับหลายสาย  จนทำให้ประชาชนได้รับความเดือดร้อนในการเดินทาง
นายอำพล  นิ่มชะนา	กราบเรียนท่านประธานสภาฯ   กระผมนายอำพล  นิ่มชะนา สมาชิกสภาเทศบาล เขต 2  กระผมมีเรื่องขอเสนอดังนี้  เรื่องประปาหมู่ที่ 7 ต้นมะขามได้ล้มทับหลังคา กระเบื้องแตก ประมาณ  30  แผ่น  ซึ่งทำให้น้ำรั่วเข้าห้องเครื่องควบคุม  อยากให้รีบดำเนินการด้วย
นายสมพงศ์  ศรีเงิน	กราบเรียนท่านประธานสภาฯ   กระผมนายสมพงศ์  ศรีเงิน สมาชิกสภาเทศบาล เขต 1 กระผมขอแจ้งเรื่องการซ่อมแซมถนน  เนื่องจากในขณะนี้เครื่องจักรได้เข้ามาอยู่ในพื้นที่แล้ว จึงอยากจะให้เพื่อนสมาชิกได้ดูแลด้วย
นายพริ้ม  จอนนุ้ย	กราบเรียนท่านประธานสภา   กระผมนายพริ้ม  จอนนุ้ย สมาชิกสภาเทศบาล เขต 1 กระผมอยากสอบถามเรื่องการถมหลุมบ่อ  โดยมีการเกรดและบดอัดอย่างเดียว  ไม่มีการลงหินแต่อย่างใด  ผมว่าน่าจะมีการลงหินด้วย
ปลัดเทศบาล	กราบเรียนท่านประธานสภาฯ  กระผมขอชี้แจงการซ่อมแซมถนนที่เทศบาลได้ว่าจ้างซ่อมแซมถนน  ในการซ่อมแซมถนน  เทศบาลได้แบ่งถนนออกเป็น 3 ประเภทคือ 1.ถนนที่ขังไม่ชำรุด  2.ถนนที่ชำรุดในบางส่วน  3.ถนนที่ชำรุดมาก  ซึ่งถนนในประเด็นที่ 1 จะมีการเกรดและบดเท่านั้นเพราะสภาพถนนยังดีอยู่เพียงแค่ทำให้เรียบเท่านั้น  ในประเภทที่ 2 จะมีการลงหินในบางส่วนพร้อมบดอัด  และในประเภทที่ 3 จะมีการลงหินเต็มจำนวนพร้อมบดอัด  ซึ่งรายละเอียดตามเอกสารที่ได้แจกเมื่อคราวขออนุมัติ
นายอาธร  รานวล	กราบเรียนท่านประธานสภา   กระผมนายอาธร  รานวล สมาชิกสภาเทศบาล เขต 1  กระผมขอเสนอเรื่องประปาหมู่ที่ 6 ซึ่งชำรุดบ่อยมาก  ซึ่งผู้ซ่อมแซมได้ค่าจ้างจากผู้รับจ้างน้อยมากจึงไม่อยากจะซ่อมจะส่งผลให้เกิดปัญหาตามมาในภายหลัง
นายสมพงศ์  ศรีเงิน	กราบเรียนท่านประธานสภา   กระผมนายสมพงศ์  ศรีเงิน กระผมอยากขอสอบถามเรื่อง ค่าน้ำ  ค่าไฟของตำรวจที่ป้อมตำรวจอยากทราบว่าใครรับผิดชอบ
ประธานสภาฯ	ท่านสมาชิกสภาเทศบาล  ท่านใดมีเรื่องอื่นๆ อีกหรือไม่
นายกเทศมนตรี	กราบเรียนท่านประธานสภา  กระผมขอแจ้งเรื่องน้ำประปาหมู่ที่ 7 ตอนนี้เทศบาลได้ดำเนินการขุดเจาะบ่อบาดาล  เพื่อแก้ไขปัญหาความเดือดร้อนของประชาชนซึ่งในปัจจุบันก็ดีขึ้นมาก  ขอบคุณครับ
ประธานสภา	วันนี้กระผมขอขอบคุณท่านสมาชิกสภาเทศบาลทุกท่านที่ได้เข้าร่วมประชุมสภาเทศบาลสมัยสามัญ สมัยที่ 4 ครั้งที่ 1 ผมขอปิดการประชุม
เลิกประชุมเวลา	10.20 น.

 
	ผู้จดรายงานการประชุม

	(นายสมหมาย  ทองขาว)



